**From:** Komáromi Zsombor <[komaromi.zsombor@gmail.com](mailto:komaromi.zsombor@gmail.com)>   
**Sent:** Thursday, April 11, 2024 10:40 AM  
**To:** Dr. Pápai Tamás (KKÖH) <[jegyzo@kisber.hu](mailto:jegyzo@kisber.hu)>  
**Cc:** [info@kangadesign.hu](mailto:info@kangadesign.hu)  
**Subject:** Re: árajánlat kérése

Kedves Tamás,

Köszönöm, hogy megkeresett honlapjuk elkészítésével.

A Kanga Design Bt. társasági adó körében dolgozik és Áfa körben vagyunk, így minden itt megadott ár nettó ár, amelyre 27% Áfa jön számlázásnál.

Az árakat Euróban adjuk meg. A számlázás forintban történik, az Eurós árakat mindig a számla kibocsátásának napján számoljuk át forintra.

**Az Önök weboldal igénye megfelel a bemutatkozó weboldal csomagjainknak.**

**Ennek irányára 1000 Euró.**

**Pontos árat az igények egyeztetése után tudok mondani.**

Ebben az árban fizetős szoftverek bérleti díja is benne van, kb. 200 Euró értékben.

A bemutatkozó honlap készítés menete a következő:

**1. Tervezés**

A honlap készítését megelőzi egy tervezési folyamat. Ennek leglényegesebb eleme a webdesign kialakítása.

A webdesignra tehetnek Önök javaslatot (mintaoldal elküldésével), vagy küldhetünk javaslatokat mi is.

A tervezés során Skype konzultációt tartunk, amelynek során Önök is ellenőrizni tudják a fejlesztési folyamatot, és módosítási javaslatokat tudnak tenni.

A honlapra kerülő fotók elkészítése nincs az árban.

Kép adatbázisból (Canva) jó minőségű fotókat tudunk biztosítani igény szerint.

A honlap ára függ attól, hogy a nyitóoldalra szeretnének úgynevezett UX design. Ennek +250 Euró a fejlesztési költsége.

**2. Szoftver telepítés, funkciók kialakítása**

A fejlesztéshez tudnunk kell, hogy milyen funkció elvárások vannak. Az általunk ajánlott árban a következő funkciók vannak:

·        Wordpress telepítés

·        Kész logó elhelyezése

·        Reszponzív, mobilbarát webdesign

·        GDPR süti és adatvédelmi tájékoztató feltöltése

·        Kapcsolatfelvétel űrlap kialakítása

·        Kattintható mobil telefonszám gomb

**3. Tárhely, domain**

A honlapkészítés ára nem tartalmazza a domain regisztrációt és a tárhely szolgáltatás díját.

Cégünk tárhely szolgáltatást nem végez, erre a honlapoknak megfelelő céget tudunk ajánlani ( [mediacenter.hu](http://mediacenter.hu/) ). A tárhely bérlés ára egy domain regisztrációjával együtt 16.000 Ft+Áfa jelenleg.

A tárhely bérlésében és a domain regisztrációban online segítséget tudunk nyújtani, a folyamat általában egy nap alatt lezajlik.

A nem megfelelő tárhely választásból eredő többletköltségek (költöztetés, vírusirtás, helyreállítás) Önöket terhelik.

A bemutatkozó weboldal elkészítési ideje 10 munkanap azután, hogy megkaptunk minden a weboldalra szánt szöveget, grafikát és képanyagot.

Ha az ajánlatot elfogadják, az összeg feléről díjbekérőt küldünk. A munkát az első részlet beérkezése után kezdjük meg. Az összeg második felét a munka befejezése után számlázzuk.

**4. Karbantartás**

A honlap karbantartása max havi 4 cikk feltöltéséig 10.000 Ft/hó. Az összeget egy összegben számlázzuk.

Az önkormányzat alkalmazottainak tudunk hozzáférést biztosítani a felülethez, és tudunk biztosítani online betanítást a cikkek feltöltéséhez.

**Ha bármilyen kérdése, észrevétele lenne, kérem keressen emailben vagy telefonon.**

Üdvözlettel

Komáromi Zsombor  
online marketing szakértő  
E-mail: [komaromi.zsombor@gmail.com](mailto:komaromi.zsombor@gmail.com)

Mobil: +36/30-246-0941  
Weboldal: [www.kangadesign.hu](http://www.kangadesign.hu)

Dr. Pápai Tamás (KKÖH) <[jegyzo@kisber.hu](mailto:jegyzo@kisber.hu)> ezt írta (időpont: 2024. ápr. 10., Sze, 9:59):

Tisztelt Komáromi Zsombor Úr!

Az interneten keresgetve találtam rá cégükre, erre hivatkozással fordulok önökhöz árajánlat kérése tárgyában.

Kisbér Város Önkormányzata új alapokra helyezve, egy felhasználóbarát, a mai kor igényének megfelelő kialakítású weboldalt szeretne az önkormányzat és intézményei tekintetében megvalósítani. Ehhez hozzátartozna a tartalmakkal (hirdetmények stb..) történő folyamatos feltöltések, amit jogszabályi kötelezettségeknek megfelelően gyorsan, a lehető legrövidebb idő alatt kell megtenni.

A weboldalt úgy képzelnénk el, hogy az önkormányzat főoldaláról lehetne elérni az intézményeink aloldalát is, egységes szerkezetben.

A fentiek alapján kérnék (***lehetőség szerint holnap 12:00-ig***) egy körülbelüli árajánlatot, hogy a képviselőtestületet megfelelően tudjam tájékoztatni.

Segítő együttműködését előre is köszönöm!

Üdvözlettel:

A képen szöveg, embléma, Betűtípus, képernyőkép látható

Automatikusan generált leírás